পাঘমান
পাঘমান (পশতু / ফার্সি: پغمان) আফগানিস্তানের রাজধানী কাবুলের কাছে একটি পাহাড়ী শহর। এটি পাঘমান জেলার মূলকেন্দ্র (কাবুল প্রদেশের পশ্চিম অংশে) যার জনসংখ্যা প্রায় ১,২০,০০০ (২০০২ সালের ইউএনএইচসিআর অনুযায়ী)। শহরটিতে প্রধানত পশতুন ও তাজিক জনগোষ্ঠী বেশী দেখা যায়। পাঘমানের বাগানগুলো খুবই চিত্তাকর্ষক এবং তাই শহরটি আফগানিস্তানের বাগান রাজধানী হিসেবে পরিচিত।
আফগানিস্তান
পেট্রোলিয়াম, কয়লা, প্রাকৃতিক গ্যাস ও জলবিদ্যুৎ আফগানিস্তানের প্রধান শক্তি-উৎস। পেট্রোলিয়াম মূলত ইরান ও তুর্কমেনিস্তান থেকে আমদানি করা হয়। আফগানিস্তানের নিজস্ব সামান্য তেল সম্পদ উত্তরে আমুদরিয়ার কাছে অবস্থিত। দেশটি কয়লা ও প্রাকৃতিক গ্যাসের উপর বেশি নির্ভরশীল। কাঠের লাকড়িও অনেক ঘরে জ্বালানি হিসেবে ব্যবহার করা হয়, তবে বন উচ্ছেদের ফলে এগুলি পাওয়া এখন দোষ্কর হয়ে পড়েছে। কন্দুজ, কাবুল, আর্গান্দবাদ ও হেলমান্দ নদীর উপরের বাঁধগুলি মূলত শহরগুলিতে জলবিদ্যুৎ সরবরাহ করে। এগুলি সেচের জন্য পানিও ধরে রাখে। গৃহযুদ্ধের আগে দেশটির জলবিদ্যুৎ-ক্ষমতার মাত্র ১০ শতাংশ বাস্তবায়িত হয়েছিল। যুদ্ধের সময় টারবাইন, ফ্লাডগেট, ট্রান্সমিশন লাইন, ইত্যাদি ধ্বংস করে ফেলা হয়। ব্যক্তিগত ডিজেল-চালিত জেনারেটরের মাধ্যমে বিদ্যুৎ উৎপন্ন করা হত। ২০০২ সালে তালেবান পতনের পর দেশের পাওয়ার নেটওয়ার্ক আবার নতুন করে তৈরি করার পরিকল্পনা নেয়া হয়।